CELEX: C2005/093/26
Language: el
Date: 2005-04-16 00:00:00
Title: Υπόθεση C-72/05: Αίτηση για την έκδοση προδικαστικής αποφάσεως που υπέβαλε το Finanzgericht München με διάταξη της 1ης Φεβρουαρίου 2005, στην υπόθεση Hausgemeinschaft Jörg και Stefanie Wollny κατά Finanzamt Landshut

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/14
            
         Αίτηση για την έκδοση προδικαστικής αποφάσεως που υπέβαλε το Finanzgericht München με διάταξη της 1ης Φεβρουαρίου 2005, στην υπόθεση Hausgemeinschaft Jörg και Stefanie Wollny κατά Finanzamt Landshut
   (Υπόθεση C-72/05)
   (2005/C 93/26)
   Γλώσσα διαδικασίας: η γερμανική
   Με διάταξη της 1ης Φεβρουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 15 Φεβρουαρίου 2005, το Finanzgericht München, στο πλαίσιο της διαφοράς μεταξύ Hausgemeinschaft Jörg και Stefanie Wollny και Finanzamt Landshut που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων να αποφανθεί επί του εξής ερωτήματος:
   
                
            
            
               Πώς πρέπει να ερμηνευθεί η έννοια «ποσό των εξόδων» του άρθρου 11, Α, παράγραφος 1, στοιχείο γ', της οδηγίας 77/388/ΕΟΚ; Περιλαμβάνει το ποσό των εξόδων (πέραν των τρεχουσών δαπανών) για διαμέρισμα σε κτίριο που είναι ενταγμένο καθ' ολοκληρίαν στην επιχείρηση, το οποίο χρησιμοποιείται για την κάλυψη ίδιων αναγκών και σύμφωνα με τις εκάστοτε ρυθμίσεις του εσωτερικού δικαίου, τις κατ' έτος μειώσεις της αξίας λόγω φθοράς των κτιρίων και/ή το κατ' έτος ποσοστό των αρχικών εξόδων και των εξόδων κατασκευής, που γέννησαν το δικαίωμα εκπτώσεως του ΦΠΑ, υπολογιζόμενο βάσει της περιόδου διακανονισμού για την έκπτωση του φόρου επί των εισροών που ισχύει στο εκάστοτε κράτος μέλος;